Марша богIийла хьо, беркате Рамадан бутт!

***Кхиорхо:*** Хастам бу АллахIана - диканна лериначу езачу хенашца вайна дика дина волучу. И бахьанехь вайн къиношна гечдан а, Iесаллех а, харцхьараллех а вай дIацIандан а. И бахьанехь вайна маьл-ял дебон а, вайн даржаш хьалаайдан а.

Тоьшалла до аса кхин Дела цахиларца, АллахI воцург. Ша цхьаъ ву И, Шеца цхьа накъост а воцуш, - Шен совгIаташ далар шуьйра долуш волу, Шен совгIаташ токхе, комаьрша долуш волу.

Юха а тоьшалла до аса Мухьаммад Цуьнан лай а, элча а хиларца – мел кхоьллиначу кхолламашлахь ша уггаре сийлахь вина волу. АллахIан къинхетам а, маршо а хуьлда цунна, иштта цуьнан доьзална а, цуьнан асхьабашна а, диканца царна тIаьхьа мел ваьзначунна а.

**Цул тIаьхьа…**

Вай Делах кхоьруш хила деза, лолла а деш Цунна. Цо вайна мел деллачу ниIматашна шукар а деш, хастам беш хила деза вай Цунна.

Диканан хенашца Цо вайна деллачу ниIматан - х1окху т1ебеанчу мархин беттан, къаро еш хила деза вай, хIора шарахь карла болий, тIебогIуш болучу. Цуьнан карла баларца цхьаьна – АллахIа вайна лерина йолу комаьршалла а, къинхетам а, ниIматаш а карладалийтаран дуьхьа.

Вайга дика Iамалш яйта а, вайга къиношна букъ тохийта а, вайн жигаралла самаяккха а баийтина и мархин бутт.

ХIай АллахIан лаьш! ТIекхаьчна шуна сийлахь бутт а, беркате-комаьрша хан а - шена чохь диканаш сов дохий дебаш йолу, шена чохь къинош летор кхераме хуьлуш йолу.

***1-ра бер:***

*Боккъалаъ, Рамадан бутт бу и - шена чохь КъурIан доссийна болу.*

***2-г1а бер:***

*Боккъалаъ, марханаш кхобу а, Iуьйкъахь гIуьтту а бутт бу и.*

***3-г1а бер:***

*Боккъалаъ, сагIанаш доху а, диканаш ден а, гIоьнна куьг кховдон а бутт бу и.*

***4-г1а бер:***

*Бутт бу и - шен хьалхара дакъа къинхетам болуш, шен юкъ - гечдар долуш, шен чаккхе - жоьжагIатах хьалхавитар долуш.*

***Кхиорхо:*** Бутт бу и – АллахIа оцу чохь хIокху умматах къинхетам беш пхи хIума делла болу, цхьана умматна делла а доцуш долу.

***5-г1а бер:***

***Хьалхарниг:****марха кхобуш волучуьнан багара йогIу хьожа миска хьожанал хаза а, томехь а ю АллахIана гергахь.*

**6-г1а бер:**

***ШолгIаниг:****марха досту хан кхаччалц йолучу юккъехь малийкаша гечдар доьху царна.*

**7-г1а бер:**

***КхоалгIаниг:****оцу баттах хIора дийнахь а хазъеш латтайо АллахIа Шен ялсамани.*

***8-г1а бер:***

***ДоьалгIаниг:****оцу баттахь зуламен, вон шайтIанаш дIадоьхку, цундела оцу баттахь ца дало цаьрга адамашна кхечу беттанашкахь шайга далуш долу зуламаш а, вонаш а.*

***9-г1а бер:***

***ПхоьалгIаниг:****оцу беттан тIаьххьарачу дийнахь Мухьаммадан умматна гечдо АллахIа.*

***Кхиорхо:*** Бутт бу и - Делах а тешаш, АллахIера ял хиларе са а туьйсуш, и кхаьбначунна АллахIа гечдеш дIаяханчу хенахь цо диначу къиношна.

Оцу баттахь Делах а тешаш, АллахIера ял хиларе са а туьйсуш, буса гIаьттинчуьнна АллахIа гечдеш дIаяханчу хенахь диначу къиношна.

Бутт бу и - оцу баттахь ялсаманин наьIарш схьайоьллуш, жоьжагIатин неIарш дIакъовлуш.

***Исполняется нашид « Основы Ислама»***

***Кхиорхо:*** Шина а «Сахьихь» жайнахь ду, пайхамара (АллахIера къинхетам а, маршо а хуьлда цунна) элира аьлла: «Адаман кIентан муьлхха а (дика) гIуллакх алсам долу диначу дикачу гIуллакхна дуьхьал (уггаре кIеззиг а)уьттазза сов, (кхин а совдала тарлуш а ду) ворхI бIенга кхаччалц.

***Кхиорхо:*** Марха кхобучуьнга хьоьжуш Iаш ши хазахетар ду: цхьаъ - и марха достучу хенахь, важа – иза шен Далла дуьхьал кхеттачухенахь».  Сарахь ша марха достучу хенахь воккхавево иза, хазахетар хуьлу цунна шина хIуманца: оцу дийнахь марха дуьззина кхаьбна чекхдаларна а, и кхаба АллахIа шена собар а, дегIехь ницкъ а баларна а, сарахь АллахIа шена хьанал диначу хих а, кхачанах а кхетарца а. Иштта воккхавийр ву иза, хазахетар хир ду цунна шен Далла хьалха хIуттучу дийнахь а, шена и ша кхаьбначу мархина дуьхьал шен Далла гергахь дIайиллина ял карийча.

***10-г1а бер:***

*ХIай АллахIан лаьш! Боккъалаъ, Рамадан бутт - хIонсан а, санийн а, пайданийн а бутт бу.*

***11-г1а бер:***

*Пайда эца цуьнах - лолла дарца а, алссам ламазаш дарца а, КъурIан дешарца а, зуькарш дарца а, нахана гечдарца а, къинтIера довларца а, дика дарца а.*

***12-г1а бер:***

*ДIаяха шайна юккъера мостагIалла а, оьгIазло а, хьагI а, хIуьттаренаш а, гамонаш а.*

***Кхиорхо:*** Боккъалаъ бакъ долуш, вайн Iамалш Сийлахь-Везачу АллахIана хьалха хьуш ю шуна хIора оршотан дийнахь а, хIора еарин дийнахь а. Нагахь Шега гечдар доьхуш верг хилахь – гечдо Цо цунна. Нагахь тоба дина Шегара и къобалдар доьхуш верг хилахь – цуьнан тоба къобалдо Цо. Амма шайна юккъехь хьаьгIнаш а, оьгIазлонаш а йолучу нехан Iамалш къобал янза юха а тухий, уьш царна юха охьайохкуьйту Цо - цара тоба а дина, шайна юккъехь барт а бина машаре уьш дIахIитталц.

***Исполняется нашид «Аманту»***

***Кхиорхо:*** Рамадан баттахь сов доккхийла аша къаьсттина диъ хIума: царех шиъ - аша шайн Дела реза веш долу ши хIума ду, ткъа диссина долу ши хIума - и шиъ доцуш йиш йоцу ши хIума ду.

***13-г1а бер:***

*Дела реза веш долу ши хIума ду: «Кхин Дела вац, АллахI воцург» боху тоьшалла а, АллахIе  гечдар дехар а.*

***Кхиорхо:*** Ткъа важа ши хIума ду:

***14-г1а бер:***

*АллахIе ялсамани ехар а, Цуьнга жоьжагIатех хьалхадахар дехар а.*

***Кхиоррхо:*** Сутара хила, доггах доIанаш деш хила, къаьсттина суьйранна марха достучу хенахь. Боккъалаъ, пайхамара (АллахIера къинхетам а, маршо а хуьлда цунна) аьлла:

***15-г1а бер:***

*«Марха достуш дина долу доIа жоп даланза ца дуьссу».*

***Кхиорхо:*** Шуна хоуьйла, боккъалаъ, и марха кхабар тIедиллина дуйла! «ТIе хIунда диллина-те марха?» аьлча… Делах кхерар тIедохарца кечвалийта а, цуьнга шен меженийн дола дайта а, меженаш ларъяйта а АллахIа хьарам мел диначух, хьарам мел дерг дитийта а (хуьлда и хьарамло - Iехор, левар, зулам, барамаш а, терза а эшор, нехан хьаккъаш дIацадалар, хьарам долу хьежар, хьарам йолучу эшаршка ладегIар).

**16-г1а бер:**

*Боккъалаъ, эшаршка ладегIаро – мархин ял эшош ю.*

***17-г1а бер:***

*Марха дерг дита декхарийлахь ву массо хьарам долу дош – хуьлда и пуьташ боттар, цхьаъ сийсазваккхар, юьхьIаьржахIоттор, лер, дов дар, бага леяр, сий доцу хIуманаш дийцар.*

**Кхиорхо:** Х1инца вайна Ясминас дуьйцур ду  марха кхабаран кхоччуш долу нийат муха ду.

***18-г1а бер:***

*«Кхана, хIокху шеран, рамадан беттан парз марха лекха хинволчу АллахIа доьхьа кхаба нийат ди ас».*

***Кхиорхо:*** Х1оху безачу баттахь алсам даккха деза Къуръан дешар, лекха хинволу АллахI хьехор, Иза хестор, сагIа далар, дика Iамалш а, суннат ламазаш а дар, иштта кхин йолу дика Iамалш а дуккха йар. Ибн Iаббаса – Дела реза хуьлда цунна – аьлла: «Делан Элча – Делера салават а, салам а хуьлда цунна – нахана юккъахь дика хIума уггар дукха деш верг вара. Иза уггар комаьрша хуьлу хан мархин бутт бара, Жабраил-малийкаца иза цхьанакхетачу хенахь. Жабраил-малийк мархин беттан хIора буьйсанна цхьанакхетара цуьнца, тIаккха цо цунна Къуръан Iамадора. Делан Элча – Делера салават а, салам а хуьлда цунна – шеца Жабраил цхьанакхетачу юкъахь чIогIа комаьрша хуьлура, арахь хуьлу сиха мох санна сиха дара цуьнан сагIа далар, и мох массо метте кхачаре терра цуьнан сагIин беркат массарна а кхочура».

***Кхиорхо:*** Х1инца бераша д1адоьшур ду шайна девза Къуръанан сураташ: «Фатихььа», «Къулхьа», «Ан-Нас», «Фалакъ», «Аятуль-Курсий», «Этхьиг».

***19-г1а бер: «Фатихьа».***

***20-г1а бер: «Этхьиг».***

***21-г1а бер: «Къулхьа».***

***22-г1а бер: «Ан-Нас».***

***23-г1а бер: «Фалакъ».***

***24-г1а бер: «Аятуль-Курсий».***